
Parlamentul României
Camera Deputaţilor
Comisia pentru muncă şi protecţie socială

	Bucureşti,
	13 octombrie 2020

	Nr.
	4c-9/277



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru completarea Legii asistenţei sociale nr.292/2011, trimis Comisiei pentru muncă şi protecţie socială, cu adresa nr. PLx 175/2020 din 29 aprilie 2020, pentru dezbatere şi examinare în fond.



PREŞEDINTE,
ADRIAN SOLOMON

Parlamentul României
Camera Deputaţilor
Comisia pentru muncă şi protecţie socială

	Bucureşti,
	13 octombrie 2020

	Nr.
	4c-9/277


	

R A P O R T
asupra proiectului de Lege pentru completarea Legii asistenţei sociale nr.292/2011


În temeiul 94 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 175/2020 din 29 aprilie 2020, cu dezbaterea pe fond, a proiectului de Lege pentru completarea Legii asistenţei sociale nr.292/2011.

Proiectul de lege are ca obiect de reglementare completarea Legii nr.292/2011, în sensul reformării sistemului de protecţie socială la nivel naţional, prin acordarea unui pachet minimal de servicii sociale fiecărui copil şi familiei acestuia, pachet care include servicii de bază şi de informare în domeniul sănătăţii, educaţiei şi protecţiei sociale.

Proiectul de lege a fost adoptat de Senat în şedinţa din 23 aprilie 2020.

La întocmirea prezentului raport, Comisia a avut în vedere:
· avizul favorabil al Consiliului Legislativ (nr.11/8.01.2020)
· avizul favorabil al Consiliului Economic şi Social (nr.6524/17.12.2019)
· avizul favorabil al Comisiei pentru învăţământ, ştiinţă, tineret şi sport (nr.4c-11/149/05.05.2020)
· avizul favorabil al Comisiei pentru sănătate şi familie (nr.4c-10/109/11.05.2020)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/190/05.05.2020)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/183/06.05.2020)


La dezbaterile care au avut loc în şedinţa comisiei online din 12 octombrie 2020 a participat, în conformitate cu prevederile art.55 din Regulamentul Camerei Deputaţilor, republicat, dl Tudor Polak, Secretar de Stat, Ministerul Muncii şi Protecţiei Sociale.

La lucrările comisiei şi-au înregistrat prezenţa 24 de deputaţi, din totalul de 24 de membri ai comisiei.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.
 
Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 



	PREŞEDINTE,				SECRETAR,
	Adrian Solomon				Violeta Răduţ








Întocmit,
Consilier parlamentar Sorina Szabo


ANEXA

AMENDAMENTE ADMISE

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text
adoptat de Senat
	Text propus de Comisie
(autor amendament)
	Motivare

	1. 
	
Titlul legii

Lege pentru completarea Legii asistenţei sociale nr.292/2011

	

Nemodificat
	

	2. 
	
Art. I.- Legea asistenţei sociale nr. 292/2011, publicată în Monitorul Oficial al României, Partea I, nr.905 din 20 decembrie 2011, cu modificările şi completările ulterioare, se completează după cum urmează:

	
Nemodificat
	

	3. 
	
1. La  articolul 69, după alineatul (1) se introduc trei noi alineate, alin.(2)-(4), cu următorul cuprins:
„(2) Se instituie pachetul minimal de servicii sociale pentru copil şi familie, denumit în continuare pachet minimal de servicii, în sarcina autorităţilor administraţiei publice centrale şi locale, universal şi obligatoriu, în scopul asigurării dreptului fiecărui copil la supravieţuire, dezvoltare, protecţie, precum şi la combaterea sărăciei. Pachetul minimal de servicii include servicii de bază si de informare în domeniul sănătăţii, educaţiei şi protecţiei sociale precum: identificarea situaţiilor care pot genera marginalizarea sau excluziunea socială, evaluarea acestora, furnizarea de informaţii, consiliere, însoţire, asistență si monitorizare.

(3) Pachetul minimal de servicii se acordă în cadrul unui program naţional, potrivit prevederilor art.40 alin.(1), art.69 şi art.73 alin.(3) din prezenta lege, precum şi potrivit dispoziţiilor art.9 din Legea nr.95/2006 privind reforma în domeniul sănătăţii, republicată, cu modificările şi completările ulterioare.

(4) Finanţarea pachetului minimal de servicii se face din bugetul de stat şi din bugetele unor ordonatori principali de credite ai acestuia prin intermediul transferurilor acordate pentru bugetele autorităţilor publice locale cu destinaţie specială, din bugetele locale şi din fonduri externe rambursabile sau nerambursabile, potrivit legii.”


	



Alin.(2) nemodificat















(3) Pachetul minimal de servicii se acordă în cadrul unui program naţional, potrivit prevederilor prezentului articol, ale art.40 alin.(1) şi ale art.73 alin.(3) din prezenta lege, precum şi potrivit dispoziţiilor art.9 din Legea nr.95/2006 privind reforma în domeniul sănătăţii, republicată, cu modificările şi completările ulterioare.

(4) Finanţarea pachetului minimal de servicii se face din bugetul de stat, prin transferuri către bugetele locale în baza solicitărilor autorităţilor administraţiei publice locale, precum şi din fonduri europene nerambursabile sau Granturile Spaţiului Economic European (SEE) şi Norvegiene, potrivit legii.”

Autori: membrii comisiei
	





















Pentru respectarea normelor de tehnică legislativă.






Pentru clarificarea surselor de finanţare.


	4. 
	
2. La articolul 76, după alineatul (2) se introduc trei noi alineate, alin.(21)-(23), cu următorul cuprins:
„(21) Pachetul minimal de servicii prevăzut la art.69 alin.(2), se acordă de către o echipa multidisciplinară formată, la nivelul unităţii administrativ teritoriale din: un asistent social/lucrător social, un asistent medical comunitar şi un consilier şcolar. Acestora li se pot adăuga, în funcţie de contextul local, potrivit legii, mediatori şcolari şi mediatori sanitari.


(22)	Membrii echipei mixte prevăzute la alin.(21), cu excepţia consilierului şcolar, îşi desfăşoară activitatea în proporţie de cel puţin 66% din timpul de lucru, la domiciliul beneficiarilor sau pe teren, asistând beneficiarii în relaţia şi accesul lor la serviciile publice sociale, de educaţie și de sănătate.

(23)	Echipa mixtă de la nivelul unităţii administrativ teritoriale va fi supervizată şi asistată metodologic de o echipă mixtă constituită la nivel judeţean, respectiv al Municipiului Bucureşti, din inspectori angajaţi ai direcţiilor de sănătate publică, ai direcţiilor generale de asistenţă socială şi protecţia copilului, ai inspectoratelor şcolare judeţene, respectiv al Municipiului Bucureşti, şi ai centrelor judeţene de resurse şi de asistenţă educaţională, respectiv al Municipiului Bucureşti.”

	
Nemodificat 


„(21) Pachetul minimal de servicii prevăzut la art.69 alin.(2), se acordă de către o echipa mixtă, multidisciplinară, formată la nivelul unităţii administrativ-teritoriale din: un asistent social/lucrător social, un asistent medical comunitar şi un consilier şcolar. Acestora li se pot adăuga, în funcţie de nevoile  persoanelor din comunitate, potrivit legii, mediatori şcolari şi mediatori sanitari.

(22)	Membrii echipei mixte prevăzute la alin.(21), cu excepţia consilierului şcolar, îşi desfăşoară activitatea, în proporţie de cel puţin 66% din timpul de lucru pe teren, inclusiv la domiciliul beneficiarilor, în  vederea asigurării accesului acestora la serviciile publice sociale, de educaţie și de sănătate.

(23)	Echipa mixtă de la nivelul unităţii administrativ teritoriale este  supervizată şi asistată metodologic de o echipă mixtă constituită la nivel judeţean, respectiv la nivelul municipiului Bucureşti, din inspectori angajaţi ai direcţiilor de sănătate publică, ai direcţiilor generale de asistenţă socială şi protecţia copilului, ai inspectoratelor şcolare judeţene, respectiv al municipiului Bucureşti, şi ai centrelor judeţene de resurse şi de asistenţă educaţională, respectiv al municipiului Bucureşti.”

Autori: membrii comisiei

	




Pentru unitate de terminologie.




Pentru claritatea normei.








Pentru formulară mai adecvată în context.



	5. 
	
3. După articolul 76, se introduce un nou articol, art.761, cu următorul cuprins:
„Art.761. - (1) În vederea acordării pachetului minimal de servicii prevăzut la art.69 alin.(2), înregistrarea situaţiei copiilor şi familiilor de la nivelul fiecărei unităţi administrativ teritoriale şi a serviciilor acordate acestora în cadrul pachetului minimal de servicii, se face într-o aplicaţie digitală online dedicată şi unitară la nivel naţional, şi priveşte: tipul şi natura vulnerabilităţilor copiilor din comunitate, situaţia familiilor acestora sau a tutorilor lor, planul de servicii individualizat şi acordarea acestor servicii. Dezvoltarea, testarea, introducerea, trainingul pentru utilizare la nivelul echipelor mixte şi la nivel judeţean, menţinerea funcţionalităţii şi perfecţionarea aplicaţiei digitale dedicate se realizează de către Autoritatea Naţională pentru Drepturile Persoanelor cu Dizabilităţi, Copii şi Adopţii în cadrul unui program de interes naţional implementat şi finanţat conform prevederilor art.106 din prezenta lege.


(2)	Autoritatea Naţională pentru Drepturile Persoanelor cu Dizabilităţi, Copii şi Adopţii, pe baza datelor generate de aplicaţia digitală dedicată pentru pachetul minimal de servicii, elaborează rapoarte anuale cu privire la situaţia copiilor şi a familiilor acestora, pe care le va prezenta  Guvernului, Parlamentului şi publicului larg. Aceste rapoarte vor cuprinde, dacă este cazul, şi recomandări în vederea îmbunătăţirii legislaţiei privind modul de organizare şi acordare a pachetului minimal de servicii sociale.

(3)	În structura aparatului consiliului judeţean, la nivelul fiecărui judeţ, precum şi în structura aparatului Consiliului General al Municipiului Bucureşti, se înfiinţează un serviciu dedicat coordonării echipei mixte prevăzute la art.76 alin.(23) care elaborează planul judeţean, respectiv al Municipiului Bucureşti, privind implementare, acordare, monitorizare şi evaluare a pachetului minimal de servicii, pe baza planurilor fiecărei unităţi administrativ-teritoriale din respectivul judeţ, şi care acordă sprijin tehnic şi metodologic acestora. Planul judeţean, respectiv al Municipiului Bucureşti, şi bugetul acestuia se aprobă anual de Consiliul Judeţean, respectiv de Consiliul General al Municipiului Bucureşti, şi se înaintează către Ministerul Finanţelor Publice pentru includerea sa în procesul de elaborare şi aprobare a bugetului naţional consolidat.”
	
3. După articolul 76 se introduce un nou articol, art.761, cu următorul cuprins:

 „Art.761. - (1) În vederea aplicării dispozițiilor prevăzute la art.69 alin.(2), înregistrarea datelor privind situaţia copiilor şi a familiilor de la nivelul fiecărei unităţi administrativ teritoriale, precum şi a celor privind serviciile acordate acestora în cadrul pachetului minimal de servicii, se face într-o aplicaţie digitală online dedicată şi unitară la nivel naţional, şi priveşte: tipul şi natura vulnerabilităţilor copiilor din comunitate, situaţia familiilor acestora, a persoanelor care au calitatea de tutore, planul individualizat de servicii şi modalitatea de acordare a acestor servicii. Dezvoltarea, testarea, implementarea, trainingul pentru utilizare de către echipele mixte prevăzute la art.76 alin.(21) şi (23), menţinerea funcţionalităţii şi perfecţionarea aplicaţiei digitale se realizează de către Autoritatea Naţională pentru Drepturile Persoanelor cu Dizabilităţi, Copii şi Adopţii, în cadrul unui program de interes naţional implementat şi finanţat conform prevederilor art.106.

(2)	Autoritatea Naţională pentru Drepturile Persoanelor cu Dizabilităţi, Copii şi Adopţii, pe baza datelor generate de aplicaţia digitală prevăzută la alin.(1) elaborează rapoarte anuale cu privire la situaţia copiilor şi a familiilor acestora, pe care le prezintă Guvernului, Parlamentului şi publicului larg. Aceste rapoarte vor cuprinde, dacă este cazul, şi recomandări în vederea îmbunătăţirii legislaţiei privind modul de organizare şi acordare a pachetului minimal de servicii.


(3)	În structura aparatului de specialitate al consiliului judeţean, la nivelul fiecărui judeţ, precum şi în structura aparatului de specialitate al Consiliului General al municipiului Bucureşti, se înfiinţează un serviciu dedicat coordonării echipei mixte prevăzute la art.76 alin.(23), care elaborează planul judeţean, respectiv al municipiului Bucureşti, privind implementarea, acordarea, monitorizarea şi evaluarea  pachetului minimal de servicii, pe baza planului elaborat la nivelul unităţilor administrativ-teritoriale din fiecare judeţ, respectiv la nivelul municipiului Bucureşti. 
(4) Planul judeţean, respectiv al municipiului Bucureşti, prevăzut la alin.(3), precum şi bugetul alocat acestuia, se aprobă anual de consiliul judeţean, respectiv de Consiliul General al Municipiului Bucureşti, şi se înaintează către Ministerul Finanţelor Publice pentru includerea sa în procesul de elaborare şi aprobare a bugetului naţional consolidat.
(5) Serviciul judeţean, respectiv al municipiului Bucureşti, prevăzut la alin.(3) asigură sprijin tehnic şi metodologic echipei mixte constituită potrivit art.76 alin.(23).”

Autori: membrii comisiei

	
Pentru respectarea normelor de tehnică legislativă.



Pentru claritatea normei.






































Pentru unitate terminologică cu prevederile OUG nr.57/2019 privind Codul administrativ, cu modificările şi completările ulterioare.

	6. 
	
Art. II.- La data intrării în vigoare a prezentei legi, Ministerul Muncii si Justiției Sociale, Ministerul Sănătății, Ministerul Educaţiei Naţionale şi Ministerul Finanţelor Publice elaborează metodologia de finanţare a pachetului minimal de servicii pentru copil şi familie, metodologia de acordare a pachetului minimal de servicii pentru copil şi familie, metodologia de înfiinţare şi funcţionare a programului de interes naţional privind aplicaţia online dedicată pachetului minimal de servicii pentru copil şi familie, precum şi metodologia de înfiinţare şi funcţionare a serviciului dedicat la nivel judeţean, respectiv al Municipiului Bucureşti, pachetului minimal de servicii pentru copil şi familie prevăzute de dispoziţiile Legii asistenţei sociale nr.292/2011, cu modificările şi completările ulterioare, precum şi cu completările aduse prin prezenta lege, care se aprobă prin hotărâre a Guvernului.

	
Art. II.- Până la data intrării în vigoare a prezentei legi, Ministerul Muncii si Protecţiei Sociale, Ministerul Sănătății, Ministerul Educaţiei şi Cercetării şi Ministerul Finanţelor Publice elaborează metodologia de finanţare a pachetului minimal de servicii pentru copil şi familie; metodologia de acordare a pachetului minimal de servicii pentru copil şi familie; metodologia de înfiinţare şi funcţionare a programului de interes naţional privind aplicaţia online dedicată pachetului minimal de servicii pentru copil şi familie; precum şi metodologia de înfiinţare şi funcţionare a serviciului dedicat, la nivelul fiecărui judeţ, respectiv al municipiului Bucureşti, pachetului minimal de servicii pentru copil şi familie, pentru aplicarea prevederilor Legii asistenţei sociale nr.292/2011, cu modificările şi completările ulterioare, astfel cum a fost modificată prin prezenta lege, care se aprobă prin hotărâre a Guvernului.

Autori: membrii comisiei

	



Pentru respectarea normelor de tehnică legislativă.










Claritatea normei




	7. 
	
Art. III.- Prezenta lege intră în vigoare în termen de 90 de zile de la data publicării în Monitorul Oficial al României, Partea I.
	
Art. III.- Prezenta lege intră în vigoare la 90 de zile de la data publicării în Monitorul Oficial al României, Partea I.

[bookmark: _GoBack]Autori: membrii comisiei

	
Pentru respectarea normelor de tehnică legislativă.

